**şi acum...**

*George Ioniţă*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

şi acum îţi port în gând tablourile

ca într-o expoziţie ambulantă

în care intru doar eu

să-ţi ating sufletul

sufletul tău împrăştiat

în iarna descoperită împreună

când zăpada ne acoperise trupurile

şi se întindea până la marginea lumii

când păsările uitaseră să mai plece

tu ocrotindu-le acolo sub linii multicolore

n-am să înţeleg niciodată de ce

aveau ciocurile atât de mari

şi aripile întinse ca nişte umbre

şi ghearele ...